
Narva aiandusühistule Rjabinka kuuluvale kinnisasjale
sundvalduse seadmine Enefit Connect OÜ kasuks
(Aroonia tänav, Kibuvitsa tänav, Kudruküla kraav V7,
Lõuna-Kudruküla tee T1, Okka tänav, Oksa tänav,
Tõru tänav, Tüve tänav, Tüve-Okka kraav, Vaigu tänav)


1.  Asjaolud ja menetluse käik
Enefit Connect OÜ (registrikood 16130213, aadress: Harju maakond, Tallinn, Kesklinna linnaosa, Veskiposti tn 2, 10138) esitas Narva Linnavalitsusele 13.06.2023.a maaüksustele asukohaga Ida-Virumaa, Narva linn, Kudruküla linnaosa sundvalduse seadmiseks taotluse (dokumendiregistris nr 4.4-17/5668) Enefit Connect OÜ kasuks.
Sundvalduse seadmist taotletakse kinnistu registriosaga nr 20434150 koosseisus olevatele ning Narva aiandusühistule Rjabinka (80038577) kuuluvatele järgmistele maaüksustele:
Aroonia tänav (51101:001:1014), Kibuvitsa tänav (51101:001:1006), Kudruküla kraav V7 (51101:001:1038), Lõuna-Kudruküla tee T1 (51101:001:0968), Okka tänav (51101:001:0982), Oksa tänav (51101:001:1003), Tõru tänav (51101:001:1005), Tüve tänav (51101:001:1040), Tüve-Okka kraav (51101:001:1001), Vaigu tänav (51101:001:1035).
Sundvalduse seadmine on vajalik elektroonilise side juurdepääsuvõrgu ehitamiseks, lähtuvalt LEONHARD WEISS OÜ poolt koostatud tööprojektist (töö nr P2023-15) „Passiivse elektroonilise side juurdepääsuvõrgu rajamine. Narva linn, Ida-Virumaa“.  Taotlusele lisatud sundvaldusega koormatava ala plaanid, kus näitab koormatava ala pind, mis vastab katastriüksuse piirides asuva tehnorajatise kaitsevööndi ulatusele.
Vastavalt asjaõigusseaduse (edaspidi AÕS) § 1581 lõikele 1 kinnisasja omanik on kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks. Talumiskohustus tekib kinnisasja avalikes huvides omandamise seaduses (KAHOS) sätestatud korras sundvalduse seadmisega.
KAHOS § 2 lõike 2 kohaselt on sundvalduse seadmine selline kinnisasja koormamine kinnisomandi kitsendusega, mis oma sisult vastab isiklikule kasutusõigusele.   Aga sundvalduse puhul seatakse avalik-õiguslik kitsendus haldusaktiga ning kehtib kinnistusraamatusse kandmata.
KAHOS § 40 lõike 2 kohaselt on tehnovõrk või -rajatis ehitatud avalikes huvides, kui selle kaudu osutatakse avalikku teenust ja see kuulub isikule, kes teostab avalikku teenust.  Antud juhul rajatakse tehnovõrk Narva aiandusühistu Rjabinka koosseisu kuuluvate kinnisasjade elektroonilise sidega tagamiseks, järelikult on avalik huvi olemas.  Enefit Connect OÜ kuulub AÕS § 1581 lg 11 ja KAHOS § 40 lg 2 nimetatud avalikku teenust osutavate isikute-võrguettevõtjate hulka.
Lähtudes KAHOS § 39 lõikest 1 sundvalduse seadmise otsustab isik, kelle pädevuses on ehitusseadustiku kohaselt välja anda ehitusluba. Ehitusloa kohustuse puudumise korral otsustab sundvalduse seadmise kohaliku omavalitsuse üksus.
Vastavalt ehitusseadustiku § 35 lõikele 3 ja sellele Lisale 1 (Tabel ehitusteatise, ehitusprojekti ja ehitusloa kohustuslikkuse kohta) puudub kõnesoleva sidekommunikatsiooni rajatise püstitamiseks ehitusloa kohustus, on nõutav ehitusteatise esitamine.  Ehitusteatis 11201/07667 on Narva Linnavalitsusele esitatud 24.04.2023 Ehitisregistri kaudu ning Haldusakt (lubav) nr 2312996/02856 on Ehitisregistris genereeritud 01.06.2023.
KAHOS § 39 lõigete 3 ja 4 kohaselt teavitab sundvalduse seadja kinnisasja omanikku sundvalduse seadmise menetlusest.  Kinnisasja omanikul on õigus nelja nädala jooksul käesoleva paragrahvi lõikes 3 nimetatud teate kättesaamisest arvates esitada sundvalduse seadjale oma arvamus.
Teade sundvalduse seadmise menetluse kohta saadeti 16.06.2023 e-kirjaga (dokumendiregistris nr 4.4-17/5906) Narva aiandusühistule Rjabinka (registrikood 80038577) kuuluva Aroonia tänav (51101:001:1014), Kibuvitsa tänav (51101:001:1006), Kudruküla kraav V7 (51101:001:1038), Lõuna-Kudruküla tee T1 (51101:001:0968), Okka tänav (51101:001:0982), Oksa tänav (51101:001:1003), Tõru tänav (51101:001:1005), Tüve tänav (51101:001:1040), Tüve-Okka kraav (51101:001:1001), Vaigu tänav (51101:001:1035) kinnisasja osas juhatuse esimehele elektronposti aadressile, mis on märgitud Äriregistris. 
Seadusega ettenähtud tähtaja jooksul Narva aiandusühistu Rjabinka ei ole oma arvamust, vastuväiteid ega vastust esitanud.
Kõnesoleva side juurdepääsuvõrgu rajamiseks saadeti Narva aiandusühistule Rjabinka projekteerimistingimuste väljaandmise menetluse käigus  16.01.2023 kirjaga nr 1-14/12309-3 Narva Linnavalitsuse korralduse „Projekteerimistingimuste kinnitamine (Aiandusühistute Punane Moon, Vesna, Višnja, Ikrinka, Tervis Plus, Kiire Laine, Gvozdika, Adonis ja Salvia, Oktoober, Elektron, Rjabinka ja Düün territooriumile ning Narva metskond 36, Suvilate tee L2, Surju, Tareti, Lageda ja Andrejevi krundile passiivse elektroonilise side juurdepääsuvõrgu rajamine)” eelnõu.  Oma 14.02.2023 e-kirjaga esitatud vastuses (dokumendiregistris nr 1-14/12309-24) kooskõlastas Narva aiandusühistu Rjabinka korralduse eelnõu tingimusega, et rajatise püstitamiseks ehitustöö käigus materiaalset kahju ei tekita.
Narva Linnavalitsuse korralduse “Narva aiandusühistule Rjabinka kuuluvale kinnisasjale sundvalduse seadmine Enefit Connect OÜ kasuks (Aroonia tänav, Kibuvitsa tänav, Kudruküla kraav V7, Lõuna-Kudruküla tee T1, Okka tänav, Oksa tänav, Tõru tänav, Tüve tänav, Tüve-Okka kraav, Vaigu tänav)“  eelnõu saadeti aiandusühistule Rjabinka (registrikood 80038577)  18.07.2023 e-kirjaga (dokumendiregistris nr 4.4-17/7209).
[bookmark: _GoBack]Aiandusühistu Rjabinka ei ole oma arvamust, vastuväiteid ega vastust esitanud.
Lähtudes ülaltoodust ja seoses vastuväite puudumisega seatakse Aroonia tänav, Kibuvitsa tänav, Kudruküla kraav V7, Lõuna-Kudruküla tee T1, Okka tänav, Oksa tänav, Tõru tänav, Tüve tänav, Tüve-Okka kraav, Vaigu tänav kinnisasjale sundvaldust Enefit Connect OÜ kasuks. 

2.  Õiguslikud alused
2.1	Kohaliku omavalitsuse korralduse seaduse § 6 lõike 1 kohaselt omavalitsusüksuse ülesanne on korraldada vallas või linnas sotsiaalteenuste osutamist, sotsiaaltoetuste ja muu sotsiaalabi andmist, eakate hoolekannet, kultuuri-, spordi- ja noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.

2.2	Kohaliku omavalitsuse korralduse seaduse § 30 lõike 1 punkt 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.3	KAHOS § 39 lõike 1 alusel otsustab sundvalduse seadmise isik, kelle pädevuses on ehitusseadustiku kohaselt välja anda ehitusluba või otsustada eratee avalikuks kasutamiseks määramine.  Ehitusloa kohustuse puudumise korral otsustab sundvalduse seadmise kohaliku omavalitsuse üksus. 

2.4	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt on järelevalve osakonna põhiülesandeks ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.5	KAHOS § 40 lõige 5 sätestab, et  asjaõigusseaduse § 1581 lõikes 1 sätestatud tehnovõrgu või -rajatise talumise kohustuse eest määratakse kinnisasja omanikule makstav sundvalduse tasu kinnisasja omaniku ja tehnovõrgu või -rajatise omaniku kokkuleppe alusel. Kui nimetatud kokkulepet ei ole saavutatud, määrab sundvalduse seadja perioodilise sundvalduse tasu, mille suurus ei ületa samadel tingimustel tehnovõrgu või -rajatise vahetu seadusjärgse talumiskohustuse eest makstavat tasu. Lisaks võib sundvalduse seadja määrata põhjendatud juhul ühekordse hüvitise käesoleva seaduse § 39 lõikes 6 nimetatud alusel.

3.  Otsus
3.1	Seada sundvaldus Narva aiandusühistu Rjabinka (registrikood 80038577) kuuluvale kinnisasjale registriosa nr 20434150. 
Sundvaldusega koormatakse:
3.1.1	katastriüksus Aroonia tänav (51101:001:1014) - suuruses 858 m2 ja asukohaga vastavalt lisatud asendiplaanile (Lisa 1);
3.1.2	katastriüksus Kibuvitsa tänav (51101:001:1006) - suuruses 1141 m2 asukohaga vastavalt lisatud asendiplaanile (Lisa 2);
3.1.3	katastriüksus Kudruküla kraav V7 (51101:001:1038) - suuruses 192 m2 asukohaga vastavalt lisatud asendiplaanile (Lisa 3);
3.1.4	katastriüksus Lõuna-Kudruküla tee T1 (51101:001:0968) - suuruses 85 m2 asukohaga vastavalt lisatud asendiplaanile (Lisa 4);
3.1.5	katastriüksus Okka tänav (51101:001:0982) - suuruses 1680 m2 asukohaga vastavalt lisatud asendiplaanile (Lisa 5);
3.1.6	katastriüksus  Oksa tänav (51101:001:1003) - suuruses 1246 m2 asukohaga lisatud vastavalt asendiplaanile (Lisa 6);
3.1.7 katastriüksus  Tõru tänav (51101:001:1005) - suuruses 1078 m2 asukohaga lisatud vastavalt asendiplaanile (Lisa 7);
3.1.8 katastriüksus  Tüve tänav (51101:001:1040) - suuruses 1474 m2 asukohaga lisatud vastavalt asendiplaanile (Lisa 8);
3.1.9 katastriüksus  Tüve-Okka kraav (51101:001:1001) - suuruses 21 m2 asukohaga lisatud vastavalt asendiplaanile (Lisa 9);
3.1.10 katastriüksus  Vaigu tänav (51101:001:1035) - suuruses 1976 m2 asukohaga lisatud  vastavalt asendiplaanile (Lisa 10);
3.2	Sundvaldus seatakse Enefit Connect OÜ (registrikood 16130213) kasuks tehnorajatise (passiivne elektrooniline side juurdepääsuvõrk, Ehitisregistri kood 221429568) ehitamiseks, omamiseks, majandamiseks, remontimiseks, asendamiseks, hooldamiseks, korrashoiuks ja muul viisil kasutamiseks sidevõrgu toimimise tagamise eesmärgil;

3.3	Märgitud punktides 3.1 plaani- või kaardimaterjali alusel moodustatud katastriüksuste andmete korrigeerimisel, sundvalduse ruumilist ulatust ei muudeta;

3.4	Sundvaldus seatakse tähtajatult;

3.5	Sundvalduse lõppemise korral on tehnorajatiste likvideerimise vajadusel tehnorajatiste omanik kohustatud tehnorajatised likvideerima ja maa korrastama;

3.6	Tehnorajatise omanik hüvitab kinnisasja omanikule varalise kahju, mis tekib sundvalduse seadmise tõttu;

3.7	Kinnisasja omanik võib anda sundvalduse alale muid kasutusõigusi, mis ei takista
sundvalduse teostamist;

3.8 	Perioodilise sundvalduse tasu suurus on võrdne tehnovõrgu talumistasuga, mis määratakse ja makstakse asjaõigusseaduse rakendamise seaduse §-des 155 ja 156 sätestatud alustel.

4.  Rakendussätted
4.1	Korraldus jõustub seadusega sätestatud korras;

4.2	Narva Linnavalitsuse Arhitektuuri-ja Linnaplaneerimise Ametil teha korraldus teatavaks       osaühingule Enefit Connect, Narva aiandusühistule Rjabinka (80038577)  ja Maa-ametile;

4.3	KAHOS § 40 lõike 7 alusel on osaühing Enefit Connect, kui asjaõigusseaduse  § 1581 lõikes 11 nimetatud isik kohustatud sundvalduse ruumilise ulatuse andmed esitama masinloetaval kujul maakatastri pidajale seitsme päeva jooksul sundvalduse seadmise otsuse jõustumisest arvates; 

4.4	Korralduse peale võib esitada vaide Narva Linnavalitsusele haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud sellest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

